钦定古今图书集成/理学汇编/字学典/第051卷 > 《元吾丘衍学古编》 > 《隶书品七则》
## 钦定古今图书集成/理学汇编/字学典/第051卷 > 《元吾丘衍学古编》 > 《隶书品七则》

诸汉碑，洪氏《隶释》备具其说，更不再言。

娄机《汉隶字源》六卷。〈机字彦发嘉兴人参知政事〉字法最好，洪氏
本有，《碑目》在前。

刘球碑本《隶韵》十卷，外一卷《纪源》。

《隶韵》两册麻沙本与《隶韵》为一副刊，字体不好，以其
册数少乃可常用之，故目此。

洪适《隶释》二十七卷，并《隶释续》二十一卷〈适字景伯鄱阳人左
仆射〉皆《汉碑释文》。《隶释续》“画诸碑形及墓壁画像，其碑
多圭首或笏首，上有垂虹，或题处偏僻，画则如影象
状浑黑。”

洪适《隶篆》十卷，以汉碑模临偏旁奇古者“上石
《石经遗字碑》”，会稽蓬莱阁翻本，破缺磨灭，不异真古
碑今无矣。

《佐书韵编》，姑苏颜氏本，字比诸隶的为最多，写得却
不好。以上书计三十九种，美恶兼举，学者皆当知之。
此等事业，以博为贵，数外更有文字，不欲太繁，始言
其不可无者。仆亦自有《续古篆韵》五卷，《疑字》一卷附
后。未暇刊板，且令学者传写。又有《说文续释方》更删
定，同志能为刻之，流传将来，亦盛德事。